Nyeste Skilderie af Kiøbenhavn, 1814-08-13
Om Brugen af det af Qvægsygen døde Qvæg Huder talede man som om en tilladt Ting, naar det kun skete med den nødvendige Forsigtighed, Der levede endnu Mænd, som havde brugt Jndpodningen i forrige Tider, og som tilraadede at tage Podematerie i de Tilfælde, hvor Sygdommen viste sig af en god Natur. Disse sidste Grundsætninger forledede Folkets Tænkemaade og bandt for en Deel Hænderne paa de værdige Mænd, som skulde virke. Man søgte at redde sig ved Præservativer og Lægemidler. Enhver, som brugte dem, tabte sine Penge, og de, som Sygdommen hjemsøgte, tillige deres Qvæg. Alle Lægemidler, hvilken Hjemmelsmand de end havde, hialp ikke. Man har næsten qvalt Qvæget ved at ryge det med salt sure Dampe, men desuagtet fik det dog Qvægsygen. Man har givet Saltsyren nøiagtig efter den udødelige Pessing's Forskrivter, men uden Redning for det syge Qvæg, endskjøndt det fik samme i Sygdommens Udbrud. - Man har givet Salt. og trukket Edderbaand, men desuagtet har man ikke frembragt nogen Standsning i Sygdommen. Kun de sidste formildede Følgerne af Sygdommen hos det Qvæg, som havde overstaaet den. Det berømte Forebyggelsesmiddel af Holzkamp til Wahlstorf, hvilket søgtes som et Aflad, og, desværre, endnu besidder oplyste Folks Tiltroe, uden at omtale flere hensigtsløse Præservativer, hvorved andre søgte at berige sig, modsagde ikke Forventningen, da det blev sat paa Prøve. - Nedslaaningen saavel af det friske som syge Hornqvæg, blev, hvor Sygdommen udbrød, endnu, foruden paa ovennævnte, foretaget paa flere Steder; men naar den udbrød anden Gang, tillod man sig ikke længere at fortsætte dette Forebyggelsesmiddel. Dette var tildeels Aarsagen til Sygdommens langvarige Omkringsnigen i Byerne Grossen-Bockwold- og Bissee i Amtet Bordesholm. - Paa nogle Steder vovede man kun at dræbe det syge Qvæg. Hvor dette blev iagttaget tilligemed en tidlig Afsondring af det syge Qvæg, og Smitten ikke var udbredt, gjorde dette fortreffelig Tjeneste. Paa denne Maade blev Qvægsygen paa eengang standset i Lensahn i Wagrien, i Nienbrock, i Achterwehr, paa Godset Hohenschule og i Ehlerstorf. Derimod har denne Fremgangsmaade i flere Byer forlænget Qvægsygen og foraarsaget Jndbyggerne stort Tab paa Qvæg, hvilket ikke, efter den foran nævnte Forordning, kan erstattes. - Flekken Bramstedt og Byen Daldorf paa Godset Arfrade fremvise skjønne Exempler paa en herlig Følge af Qvægets Adbringelse til afliggende Steder. - Qvægsygen blev derved ganske undertrykt i dens Udbrud, og de nævnte Steder befriede for dette Onde. - Der gaves Steder, hvor man aldeles ikke dristede sig til at foretage Qvægets Nedslaaening. - Klosteret Preetz tabte paa denne Maade den ellers forventede Erstatning for 54 Stykker Hornqvæg, som døde af Sygdommen, og paa Meieriet Schønhagen, styrtede 98 Køer, med hvilke det forholdt sig paa samme Maade. - Den foranstaltede Spærring af de smittede Huse og Byer, og den under Qvægsygens Rasen bestandig herskende Østenvind, har iøvrigt bidraget meget til, at denne Landeplage ikke stærkere har udbredt sig. Stalde fulde af Qvæg, som kun vare bortfjernede 20 til 30 Alen fra de smittede Huse, bleve derved sikkrede mod Qvægsygen. - Saaledes vare Omstændighedernes Beskaffenhed, da, efter den gjenvundne Fred, den allerhøist ordnede bestandige Commission i Kjøbenhavn angaaende Qvægsygen, igien kunde begynde sin Virksomhed i Hertugdømmet Holsteen og meddeele videre Forskrivter. - Til den Ende blev den Kongel. Forordning af 20 Febr. 1801 paa ny indskjærpet til nøie Efterlevelse, og den i samme foreskrevne Nedslaaning af 50 Stykker Qvæg, ved en allerhøiest Resolution udvidet til et større Antal, og i al Fald til en Gaards hele Qvægbesætning. - Hornqvægsygen rasede endnu paa tolv forskjellige Steder i det omtalde Hertugdomme, og strækkede sig fra Eideren til Elben, dog kun i det midterste Strøg af Landet. - Selv den Russiske Armees Magazinqvæg paa Ahrensburg var angrebet af Sygdommen, og herfra havde den udbredt sig til sex forskjellige Byer. Herved blev den ikke allene meget farlig for 8 omliggende Egne, men man maatte endog befrygte dens almindelige Udbredelse i begge Hertugdømmerne, da Jndbyggerne fra alle Egne i samme, ved at bringe Natural=Laveringer til Magazinet i Ahrensburg, saa let kunde bringe Sygesmitten tilbage med sig til deres Hjem.